Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 พ.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 6.97 จุด (-0.40%) ปิดภาคเช้าที่ 1,734.24 จุด ด้วยมูลค่าการซื้อขาย 23,368.00 ล้านบาท
Most Positive Impact: KBANK (+0.71 จุด), CPALL (+0.67 จุด), TOP (+0.40 จุด)
Most Negative Impact: PTT (-4.95 จุด), PTTEP (-3.50 จุด), PTTGC (-1.00 จุด)
แนวโน้มตลาดบ่าย
เป็นอีกวันที่พลังงานถ่วงตลาดอย่างรุนแรง เช้าวันนี้กลุ่มพลังงานติดลบ 2.06% ดึงตลาดลงถึง 8.13 จุด ขณะที่ SET Index ติดลบราว 7 จุด เท่ากับว่ากลุ่มอื่นๆส่วนใหญ่ไม่อยู่กับที่ก็ปรับเพิ่มขึ้นกัน
ที่น่าสนใจคือการฟื้นตัวของกลุ่มธนาคารพวกอีก 0.84% บวกต่อตลาดถึง 1.82 จุด คาดเป็นแรงซื้อคืนหลังเกิดมุมมองเชิงบวก ทั้งการขยายตัวของสินเชื่อที่ดีขึ้นต่อเนื่อง และการปรับปรุงคุณภาพสินเชื่อ ดังจะเห็นได้จากข้อมูลล่าสุดจากธนาคารแห่งประเทศไทย (ธปท.) หนี้สินที่ไม่ก่อให้เกิดรายได้ใหม่ (New NPL formation) และ NPL ใหม่ทั้งหมด(Total NPL formation) ส่งสัญญาณชะลอตัวเหลือ 1.26% และ 1.85% ต่ำที่สุดในรอบ 3 ปี สะท้อนว่าคุณภาพสินเชื่อน่าจะพ้นจุดที่ย่ำแย่ที่สุดไปแล้วKS Research ยัคงเลือก BBL และ KTB เป็นหุ้นเด่นของกลุ่มด้วยมูลค่าพื้นฐาน 224 และ 20.50 บาทตามลำดับ
สัปดาห์นี้ติดตามตัวเลขเศรษฐกิจ เริ่มจากวันที่ 30 พ.ค. จะมีรายงานตัวเลข GPD ของสหรัฐประจำไตรมาส 1/61 ซึ่งตลาดคาดไว้คงที่จากไตรมาสก่อนที่ 2.3% และในวันเดียวกันจะมีรายงานตัวเลข PCE พื้นฐานประจำเดือนเม.ษ. 61 โดยคาดว่าจะออกมาที่ 1.8% (ลดลงเล็กน้อยจากเดือนก่อนที่ 1.9%)
วันที่ 1 มิ.ย. ช่วงเช้าจะมีการรายงานตัวเลขเงินเฟ้อทั่วไป (Headline CPI) และเงินเฟ้อพื้นฐาน (Core CPI) ของไทยประจำเดือน พ.ค. 61 โดยตลาดคาดไว้ที่ 0.8% และ 0.64% (เดือนก่อนอยู่ที่ 1.07% และ 0.64%) ส่วนช่วงเย็นจะมีรายงานตัวเลขการจ้างงานนอกภาคเกษตรของสหรัฐประจำเดือน พ.ค. โดยตลาดคาดไว้ที่ 190,000 หน่วย (เพิ่มขึ้นจากเดือน เม.ษ. ที่ 164,000 หน่วย)
หุ้นแนะนำ BBL SIRI STEC